ai4bharat/Pralekha huggingface dataset:
نوجوانوں کے امور اور کھیل کود کی وزارت
کھیل کی وزارت نے آئندہ کے مقابلوں کے لیے ہندوستانی تیراکوں ساجن پرکاش، شری ہری نٹ راج، مانا پٹیل اور کینیشا گپتا کو مالی امداد فراہم کیں
مرکزی وزارتِ کھیل کی ٹارگیٹ اولمپک پوڈیم اسکیم  اور تربیتی و مسابقتی سالانہ کیلنڈر  اسکیم کے تحت ہندوستانی تیراکوں کو اس سال مختلف مقابلوں میں حصہ لینے کے لیے مالی امداد کو منظوری دی گئی ہے۔ مشن اولمپک سیل  سے منظوری کے بعد یہ امدادی رقم ساجن پرکاش، شری ہری نٹ راج، مانا پٹیل اور کینیشا گپتا کو بھیج دی گئی ہے۔ ساجن اور شری ہری فی الحال ٹی او پی ایس کور گروپ کا حصہ ہیں، جب کہ مانا اور کینیشا ٹی او پی ایس ڈیولپمنٹ گروپ سے ہیں۔
ٹوکیو اولمپک میں حصہ لینے والے ساجن کو تربیت پر خرچ کے ساتھ ساتھ کئی مقابلوں اور ٹریننگ کیمپوں میں حصہ لینے کے لیے 15.1 لاکھ روپے  کی منظوری دی گئی ہے۔
وہ مئی میں موناکو، بارسیلونا اور کینیٹ میں تین میر نوسٹرم پروگراموں میں شریک ہونے سے پہلے اپریل کے وسط میں ڈنمارک اوپن، ڈنمارک میں حصہ لیں گے۔ اس کے بعد ساجن جون اور جولائی کے درمیان اسپیل کے سئیرا نیوادا تربیتی مرکز میں اونچائی والے ٹریننگ کیمپ میں شرکت کریں گے۔
ساجن نے دبئی میں اپنے ٹریننگ کیمپ سے اسپورٹس اتھارٹی آف انڈیا کو بتایا کہ ’’ہم دو بڑے مقابلوں میں کچھ بڑا حاصل کرنے کی طرف توجہ مرکوز کر رہے ہیں۔ دولت مشترکہ کھیلوں اور ایشیائی کھیلوں سے پہلے اپریل، مئی اور جون میں ہمارے کچھ کوالیفائنگ مقابلے ہیں۔ یہ مقابلے ہمارے لیے یہ جاننے کے لیے ابتدائی مقابلوں کے طور پر کام کریں گے کہ ہم ابھی کتنا تیار ہیں۔
ٹوکیو 2020 میں بھی حصہ لینے والے شری ہری نٹ راج کو گھریلو ٹریننگ پر خرچ اور کئی مقابلوں میں حصہ لینے کے لیے 22.02 لاکھ روپے کی مدد کو منظوری دی گئی ہے۔ اس مالی مدد میں ان کے پرائیویٹ کوچ اور فزیو تھیراپسٹ کا خرچ بھی شامل ہے۔ شری ہری 31 مارچ سے شروع ہونے والی فرنچ اوپن سوئمنگ چمپئن شپ اور 18 سے 23 مئی تک ہونے والی میر نوسٹرم میں حصہ لیں گے۔
دریں اثنا، ٹوکیو اولمپئن مانا پٹیل اور نوجوان کھلاڑی کینیشا گپتا کو فرنچ اوپن تیراکی چمپئن شپ میں شرکت کرنے کے لیے 3.89 لاکھ روپے منظور کیے گئے ہیں۔ یہ چمپئن شپ جون میں بوڈاپیسٹ میں ہونے والی تیراکی ورلڈ چمپئن شپ کے لیے کوالیفائنگ مقابلہ بھی مانا جاتا ہے۔
مرکزی حکومت کے ذریعے فراہم کی گئی اس مالی مدد پر ساجن نے کہا کہ، ’’یہ ایک بڑی مدد ہے اور اب، ایک موقع ہے جو ہمیں عالمی سطح پر برابری کرنے میں مدد کرے گا۔ مجھے مانا، شری ہری، کینیشا اور دیگر لوگوں کو اپنے شعبے میں لگاتار کام کرتے ہوئے اور زیادہ حاصل کرنے کے لیے متجسس دیکھ کر بہت فخر ہو رہا ہے۔‘‘
قبائیلی امور کی وزارت
قبائلی امور کی وزارت اور گوا حکومت مشترکہ طورپر کل مہاجر مزدوروں اور قبائلی مائیگرنٹ سیل کے لئے شرم شکتی ڈجیٹل ڈاٹا سولیوشن کا افتتاح کریں گے
نئی دہلی ،21؍جنوری:
ایک ایسا قدم جس سے مہاجر مزدووں کے لئے ریاستی اور قومی سطح پر پروگرام وضع کرنے میں مؤثر طریقے سے مدد ملے گی، قبائلی امور کی مرکزی وزارت کل گوا میں مہاجر مزدوروں کے لئے ایک تربیتی دستور العمل شرم شکتی، ایک قومی مائیگریشن سپورٹ پورٹل اور شرم ساتھی کا افتتاح کرے گی۔
مختلف ریاستوں سے گوا آنے والے تقریباً 4 لاکھ مہاجر مزدوروں کی مدد اور معاونت کے لئے گوا کے وزیر اعلیٰ گوا میں ڈیڈیکیڈ مائیگریشن سیل کا بھی افتتاح کریں گے۔قبائلی امور کی وزارت نے گوا میں قبائلی ریسرچ انسٹی ٹیوٹ ، قبائلی میوزیم ، ون دھن کیندر اور قبائلی لوک اُتسو کی بھی منظوری دی ہے۔
صحت اور خاندانی بہبود کی وزارت
ریاستوں؍مرکز کے زیرانتظام علاقوں میں کووڈ-19 ٹیکوں کی دستیابی پرتازہ ترین جانکاری
ریاستوں؍مرکز کے زیرانتظام علاقوں کو 79.74 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 5.34 کروڑ سے زائد ٹیکوں کی خوراکیں بچی ہوئی ہیں اور غیر استعمال شدہ خوراکیں دستیاب ہیں، 33لاکھ خوراکیں تیاری کے مرحلے میں ہیں
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
79,74,26,335
|
|
تیاری کے مرحلے میں
|
|
33,00,000
|
|
بچی ہوئی خوراکیں
|
|
5,34,54,640
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 79.74 کروڑ  ویکسین کی خوراک دستیاب کرائی جا چکی ہیں ۔ مزید یہ کہ تقریباً 33 لاکھ تیاری کے مرحلے میں ہے۔
مزید برآں 5.34 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں ابھی بھی ریاستوں؍مرکز کے زیر انتظام علاقوں کے پاس دستیاب ہیں۔
دیہی ترقیات کی وزارت
دین دیال انتودیہ یوجنا – قومی دیہی روزی روٹی مشن کے تحت خواتین کی آواز، ان کی پسند اور تنظیم کو مضبوط بنانے کے مقصد سے پروگرام کے اندر صنف کو قومی دھارے میں لانے کے لیے ہدف بند کوششیں کی گئی ہیں: جناب چرن جیت سنگھ
دیہی نادار خواتین کی سماجی اور اقتصادی اختیارکاری، ڈی اے وائی – این آر ایل ایم پروگرام کے دو بنیادی اصول ہیں: محترمہ اسمرتی شرن
دیہی ترقیات اور آئی ڈبلیو ڈبلیو اے جی ای کی وزارت نے نئی دہلی میں مشترکہ طور پر صنفی وسائل مرکز پر دو روزہ مشاورتی ورکشاپ کا اہتمام کیا۔ اپنے کلیدی خطبے میں، دیہی ترقیات کی وزارت کے ایڈشنل سکریٹری جناب چرن جیت سنگھ نے کہا کہ 2016 سے لے کر، ڈی اے وائی این آر ایل ایم نے خواتین کی آواز، ان کی پسند اور تنظیم کی مضبوطی کے مقصد سے پروگرام کے اندر صنف کو قومی دھارے میں لانے کی غرض سے ہدف بند کوششیں کی ہیں۔ مخصوص صنفی اختیارات و حقوق کے موضوع پر گفتگو کے دوران مختلف پیچیدہ معاملات کے حل تلاشنے کے لیے صنفی وسائل مرکز جیسا ایک بنیادی ڈھانچہ قائم کرنے کی ضرورت محسوس کی گئی جس کے تحت دیگر محکموں کے ساتھ باہم رابطہ درکار ہوتا ہے۔
ورکشاپ کا سیاق و سباق طے کرتے ہوئے، جوائنٹ سکریٹری محترمہ اسمرتی شرن نے کہا کہ ڈی اے وائی- این آر ایل ایم نے ملک میں ایک انقلاب کا آغاز کیا ہے۔ انہوں نے ڈی اے وائی – این آر ایل ایم کے بارے میں بتایا کہ اس کا تغیر پر مبنی نقطہ نظر خواتین کی قیادت والے اور خواتین کی ملکیت والے اداروں کے قیام کے اصولوں پر کھڑا ہے۔ انہوں نے ڈی اے وائی – این آر ایل ایم پروگرام کے دو بنیادی اصول ساجھا کیے۔ یہ اصول ہیں، دیہی نادار خواتین کی سماجی اور اقتصادی اختیار کاری۔ جوائنٹ سکریٹری نے مزید کہا کہ جی آر سی کا قیام پروگرام کے لیے ایک سنگ میل حصولیابی ثابت ہوا ہے جس نے خواتین اختیارکاری کے مقصد کے تئیں ڈی اے وائی – این آر ایل ایم کی عہد بندگی کی ازسر نو تصدیق کی ہے۔کریا یونیورسٹی میں ایل ای اے ڈی کی اگزیکیوٹیو ڈائرکٹر محترمہ شیرون بیوٹو نے مداخلتوں کے لیے کلیدی عناصر کی شناخت میں شواہد پیدا کرنے کی اہمیت کو اجاگر کیا۔
ایس سی او پارٹنرس اور صنفی ماہرین سمیت 15 ریاستوں کے مجموعی طور پر 75 شرکاء نے اس ورکشاپ میں حصہ لیا۔ ورکشاپ میں خوروخوض کے دوران شراکتی گروپ ورک کے توسط سے صنفی وسائل مرکز کی مضبوطی کے لیے اہم عناصر کو اجاگر کیا گیا۔ شریک ریاستوں یعنی آسام، مدھیہ پردیش، جھارکھنڈ، اُڈیشا، ناگالینڈ، بہار، آندھرا پردیش، پڈوچیری، راجستھان، کیرلا، تلنگانہ، تمل ناڈو، چھتیس گڑھ، مہاراشٹر اور تری پورہ کے وسیع تر تجربات نے ان کوششوں کو ازسر نو اجاگر کیا جو ملک میں صنفی وسائل مرکز کو مضبوطی فراہم کرنے کے لیے درکار ہیں۔
جوائنٹ سکریٹری محترمہ اسمرتی شرن نے اختتامی تبصرے میں کہا کہ تبادلہ خیال نے ہمیں جی آر سی کے موجودہ دائرہ کار اور ہمارے سامنے موجود کام کے دائرہ کار پر غور کرنے میں ہماری مدد کی ہے۔انہوں نے مزید کہا کہ اگر جی آر سی کو بلاک کی سطح پر کمیونٹی تنظیموں کی ایک اعلیٰ انجمن خیال کیا جاتا ہے، تو اس کا کردار بھی اعلیٰ درجے کا ہونا چاہئے۔ انہوں نے اس امر پر بھی زور دیا کہ یہ محض مسائل کو حل کرنے والے ادارے سے کہیں زیادہ بڑا ہے۔ اس کا مقصد ایک جامع نقطہ نظر کے توسط سے صنفی نابرابری کے مسئلے سے نمٹنا ہے۔
امور داخلہ کی وزارت
جیلوں کی صورتحال
امور داخلہ کے وزیر مملکت جناب اجے کمار مشرا نے آج راجیہ سبھا میں ایک سوال کے تحریری جواب میں اطلاع فراہم کی کہ ‘جیلوں’/‘جیلوں میں قید افراد’ بھارت کے آئین کے ساتویں شیڈول کی فہرست II کے اندراج 4 کے مطابق ‘‘ریاست کی فہرست’’ کا معاملہ ہے۔ جیلوں اور قیدیوں کا نظم و نسق متعلقہ ریاستی حکومتوں کی ذمہ داری ہے۔ تاہم وزارت داخلہ  وقتاً فوقتاً جیل انتظامیہ کے مختلف پہلوؤں پر ریاستوں اور مرکز کے زیر انتظام علاقوں  کو مختلف مشورے اور رہنما خطوط جاری کرتی رہی ہے۔ جیل سے متعلق ایک مثالی دستور العمل 2016، جو ایک معیار کے طور پر کام کرنے کی کوشش کرتا ہے، جس کی تمام ریاستوں کو تقلید کرنی چاہیے اور اس سے رہنمائی حاصل کرنی چاہیے، تمام ریاستوں اور مرکز کے زیر انتظام علاقوں کو ان کے دائرہ اختیار میں اپنانے کے لیے بھیجا گیا ہے۔ یہ دستور العمل جیل اور اصلاحی انتظامیہ کے تمام پہلوؤں پر تفصیلی رہنمائی فراہم کرتا ہے۔ جیل اصلاحات ایک مسلسل عمل ہے۔ ملک کی جیلوں کی حالت کے بارے میں کوئی مطالعہ کرنے کی کوئی خاص تجویز زیرغور نہیں ہے۔
جرائم کے ریکارڈ سے متعلق قومی بیورو  ریاستوں اور مرکز کے زیر انتظام علاقوں سے جیل کے اعداد و شمار مرتب کرتا ہے اور اسے اپنی سالانہ اشاعت ‘‘جیل کے اعدادوشمار بھارت’’ میں شائع کرتا ہے۔ تازہ ترین شائع شدہ رپورٹ سال 2020 کی ہے۔ بورڈ آف وزیٹرز کے بارے میں مخصوص ڈیٹا مرکزی طور پر برقرار نہیں رکھا جاتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن
(Visitor Counter : 69
وزارت دفاع
ہندوستانی بحریہ کی سال 2022 کے لیے سالانہ ریفٹ کانفرنس اور سالانہ انفراسٹرکچر اور مقامیت پروری کانفرنس
وائس ایڈمرل ایم اے ہمپلی ہولی، اے وی ایس ایم، این ایم، فلیگ آفیسر کمانڈنگ ان چیف، سدرن نیول کمانڈ نے 31 مارچ، 2022 کو ہیڈکوارٹرس، سدرن نیول کمانڈ، کوچی میں ہندوستانی بحریہ کی سال 2022 کے لیے سالانہ ریفٹ کانفرنس اور سالانہ انفراسٹرکچر اور مقامیت پروری کانفرنس کا افتتاح کیا۔ کانفرنس کی صدارت وائس ایڈمرل سندیپ نیتھانی، اے وی ایس ایم، وی ایس ایم، چیف آف میٹریل نے کی، اور اس میں تمام کمانوں، ڈاکیارڈ/مرمت والے یارڈوں اور میٹریل آرگنائزیشن کے نمائندوں کے ساتھ بحریہ ہیڈکوارٹر کے نمائندوں نے شرکت کی۔ حکومت کی آتم نربھر بھارت کی پہل کے عین مطابق، اس سال کی کانفرنس میں ایک اجلاس مقامیت پروری کے لیے وقف تھا۔ چیف آف میٹریل نے فورم سے اپنے خطاب کے دوران دفاعی شعبہ میں پبلک پرائیویٹ پارٹنرشپ شروع کرنے کی اہمیت پر زور دیا۔ مشین کی مرمت یا تبدیلی کے عمل پر مذاکرہ، کسی بھی چیلنج سے نمٹنے کے لیے بحری جہازوں کو تیار رکھنے کے لیے دیکھ بھال کی پالیسیوں کی منتقلی پر تبادلہ خیال اور بحریہ کی بڑھتی ہوئی ضروریات کو پورا کرنے کے لیے بنیادی ڈھانچے میں اضافہ کا جائزہ اس کانفرنس کے اہم ایجنڈے میں شامل تھے۔
شمال مشرقی ریاستوں کی ترقی کی وزارت
مرکزی وزیر ڈاکٹر جتیندر سنگھ نے آئی آئی ایم شیلانگ کے نمائندوں کے ساتھ شمال مشرقی خطے میں نئی قومی تعلیمی پالیسی  کے نفاذ کے سلسلے میں تبادلہ خیالات کیے
شمال مشرقی خطے کی ترقی کی وزارت کی حمایت یافتہ آئی آئی ایم شیلانگ میں قائم اے پی جے عبدالکلام سینٹر نئی قومی تعلیمی پالیسی کو خصوصی طور پر شمال مشرقی خطے میں نافذ کرنے میں مدد فراہم کرے گا اور اس سلسلے میں نفاذ کے عمل کو بہتر بنانے کے لئے مطالعہ بھی کر سکتا ہے۔
اس بات کا اظہار خیال آج شمال مشرقی خطے کی ترقیات کے مرکزی وزیر مملکت ، ایم او ایس پی ایم او، پرسنل، عوامی شکایات، پنشن ، ایٹمی توانائی اور خلاء، ڈاکٹر جتیندر سنگھ نے آئی آئی ایم شیلانگ ، کے ساتھ چلنے والی ایک طویل میٹنگ کے بعد کیا۔ اس میٹنگ میں آئی آئی ایم شیلانگ کی نمائندگی کے فرائض چیئرمین ششر بجوریا، بورڈ آف گورنرس کے رکن اتل چندر کانت کلکرنی اور دیگر نے انجام دیے۔
وزیر اعظم نریندر مودی کے ذریعہ قومی تعلیمی پالیسی کو آزادی کے بعد سے اب تک کی مدت میں سب سے بڑی اصلاح قرار دیے جانے کے ساتھ مرکزی وزارت تعلیم کے ذریعہ متعارف کرائی گئی قومی تعلیمی پالیسی کی ستائش کرتے ہوئے، ڈاکٹر جتیندر سنگھ نے کہا کہ نئی پالیسی نہ صرف ترقی پسند اور بصیرت کی حامل ہے بلکہ یہ 21ویں صدی کے بھارت کی ضروریات سے بھی مطابقت رکھتی ہے۔ انہوں نے کہا کہ یہ پالیسی وقت وقت پر نوجوان اسکالروں اور طلبا کو ان کی قابلیت اور ذاتی حالات کی بنیاد پر مدد فراہم کرے گی۔
ڈاکٹر جتیندر سنگھ نے کہا کہ پورا شمال مشرقی خطہ ، طلباء کے ذریعہ اپنی پسند کی اسٹریم میں اعلیٰ تعلیم حاصل کرنے کے لئے ، جو شمال مشرقی ریاستوں میں دستیاب نہیں ہے، ملک کے مختلف حصوں میں نقل مکانی کی چنوتی کا شکار ہے ۔ انہوں نے کہا کہ، اسی لیے شمال مشرقی خطے کے ماہرین تعلیم کو قومی تعلیمی پالیسی میں شامل خصوصیات کو بہتر انداز میں بروئے کار لانے کے لئے جامع اور مؤثر منصوبہ وضع کرنا ہوگا تاکہ اس سے خطے کی تعلیمی رکاوٹوں پر قابو پاتے ہوئے طلبا کو فوائد بہم پہنچائیں جا سکیں۔
ڈاکٹر جتیندر سنگھ نے کہا کہ اے پی جے عبدالکلام سینٹر واقع آئی آئی ایم شیلانگ مرکزی اداروں کی مختلف اسٹریم اور موضوعات کو شمال مشرق میں متعارف کرانے کے بارے میں ایک مطالعہ کا اہتمام بھی کر سکتا ہے تاکہ یہاں کے طلبا بھی اپنی پسند کا موضوع منتخب کرنے کا فائدہ حاصل کرسکیں اور ان کے پاس پچھلے ترجیحی موضوع کو بھی منتخب کرنے کا متبادل موجود رہےجس کی سہولت نئی قومی تعلیمی پالیسی میں دی گئی ہے۔
ڈاکٹر جتیندر سنگھ نے کہا کہ اے پی جے عبدالکلام اسٹڈی مرکز کے ذریعہ شروع کیے گئے تعلیمی پروگراموں کے نفاذ میں سرکاری کالجوں اور اداروں کی شمولیت کے لئے سجھاؤ بھی پیش کر سکتا ہے۔ اس امر کو یقینی بنانے کے لئے کہ قومی تعلیمی پالیسی کے فوائد آخری طالب علم تک پہنچ سکیں، یہ ادارہ ایک جانب مرکز اور ریاستی حکومتوں کے درمیان ریسورس سینٹر اور کوآرڈی نیٹر کا کردار ادا کر سکتا ہے اور دوسری طرف ریاست کے دیگر تعلیمی اداروں کے لئے بھی یہی کردار ادا کر سکتا ہے۔
مواصلات اور اطلاعاتی ٹیکنالوجی کی وزارت
محکمہ ٹیلی کمیونیکیشن نے خصوصی مہم دوئم کو کامیابی کے ساتھ مکمل کیا
سوفیصد زیر التواء عوامی شکایات اور اپیلیں، بین وزارتی حوالہ جات اور ریاستی حکومت کے حوالہ جات حاصل کئے گئے
دوئم اکتوبر 2022 سے31 اکتوبر 2022 تک ملک بھر میں محکمہ ٹیلی کام، اس کے منسلک اور ماتحت دفاتر، فیلڈ دفاتر اور پی ایس یوز میں خصوصی مہم دوئم کا انعقاد کیا جا رہا ہے۔ اس مہم سے پہلے 14 ستمبر 2022 سے 30 ستمبر 2022 تک تیاری کا مرحلہ شروع کیا گیا تھا۔
مہم نے ایم پی کے حوالہ جات، ریاستی حکومت کے حوالہ جات، بین وزارتی حوالہ جات ، پارلیمانی یقین دہانیوں، پی ایم او کے حوالہ جات، عوامی شکایات اور پی جی اپیلوں کے سلسلے میں زیر التواء معاملات کو ختم کرنے پر توجہ مرکوز کی ہے۔ اس کے علاوہ، مہم نے آفس کے احاطے میں اور اس کے ارد گرد صفائی کے لیے فائلوں کو ختم کرنے اور دفتر کے فرسودہ آلات کو ختم کرنے کے ذریعے متعدد خصوصی مہمات کو یقینی بنایا ہے۔
مہم کے دوران، تقریباً سوفیصد زیر التواء عوامی شکایات اور اپیلیں، بین وزارتی حوالہ جات اور ریاستی حکومت کے حوالہ جات حاصل کئے گئے۔ جہاں تک ایم پی حوالہ جات کا تعلق ہے ، تو ٹھکانے لگانے کی فیصد 36 فیصد ہے۔
مہم کے دوران ملک بھر میں صفائی مہم کے لیے 350 مقامات کی نشاندہی کی گئی تھی اور افسران/ اہلکاروں کی پرجوش شرکت کی وجہ سے مذکورہ ہدف کو عبور کر لیا گیا بلکہ اس سے متجاوز ہو گیا۔
مہم کے دوران، 1,15,000 فزیکل فائلوں کا جائزہ لینے کے شناخت شدہ ہدف کے خلاف، 97000 فزیکل فائلوں کا جائزہ لیا گیا اور 12000 فائلوں کو ختم کیا گیا۔ ریکارڈ کے بہتر انتظام کی وجہ سے 20,000 مربع فٹ سے زیادہ جگہ خالی کرائی گئی۔
مزید برآں،سکریٹری  نے 22 اکتوبر 2022 کو ہریدوار میں فیلڈ آفس کی صفائی اوردرخت لگانے کا معائنہ کیا اور اس میں حصہ لیا۔
خصوصی مہم دوئم کی کچھ تصاویر ذیل میں دی گئی ہیں:
وزیراعظم کا دفتر
وزیراعظم نے سعودی عرب کے وزیر ماحولیات،آب وزراعت سے ملاقات کی۔
وزیراعظم جناب نریندر مودی نے مملکت سعودی عرب کے وزیر ماحولیات، آب و زراعت جناب عبدالرحمن الفضلی سے ملاقات کی۔اس موقع پر وزیراعظم نے کہا کہ ماحولیات، آب و زراعت ایسے اہم شعبے ہیں، جن میں ہندوستان اور سعودی عرب کے درمیان تعاون کے وسیع تر امکانات موجود ہیں۔ انہوں نے مزید کہا کہ ہم اپنی ماحولیات کو بہتر بنانے اور آبی وسائل کے موثر طریقے سے استفادہ کرنے کے تئیں عہد بستہ ہیں۔
Wonderful meeting with HE @AlfadleyA, Minister of Environment, Water and Agriculture. These are sectors in which there is a lot of potential for cooperation.
— Narendra Modi  October 29, 2019
We are committed to work together to make our environment better and effectively harness water resources. @MEWA_KSA pic.twitter.com/berkfL6ROO
۔۔۔۔۔۔۔۔۔۔۔
م ن ۔س ش۔ ت ع۔
U-4825
(Visitor Counter : 53
نائب صدر جمہوریہ ہند کا سکریٹریٹ
تعلیم کے رٹنے والے طریقے کو چھوڑیں: نائب صدر جمہوریہ
نائب صدر جمہوریہ نے اساتذہ سے کہا کہ کلاس روم میں تعلیم حاصل کرنے کو طلبا کے لیے ایک دلچسپ اور مزیدار تجربہ بنائیں
ہندوستانی ثقافت، تاریخ اور روایات نظام تعلیم کا ضروری حصہ ہونے چاہئیں
نائب صدر جمہوریہ نے میسورو میں ریجنل انسٹی ٹیوٹ آف ایجوکیشن میں ڈاکٹر ایس رادھاکرشنن آڈیٹوریم کا سنگ بنیاد رکھا
نئی دہلی،13 جولائی/ نائب صدر جمہوریہ ہند جناب ایم وینکیا نائیڈو نے اساتذہ سے کہا کہ وہ تعلیم کے رٹنے والے طریقے کو چھوڑیں اور کلاس روم میں تعلیم حاصل کرنے کو دلچسپ اور مزیدار تجربہ بنائیں۔انھوں نے اساتذہ سے کہا کہ وہ حصول علم کو ایک مشینی کسرت بنانے کی بجائے طلبا کی ہنرمندی کی تجدید اور اسے بہتر بنانے کے لیے ٹیکنالوجی کا استعمال کریں۔
جناب وینکیا نائیڈو نے کہا کہ اساتذہ کو حقیقی زندگی کی مثالیں دینی چاہئیں تاکہ طلبا بہتر طریقے سے سمجھ سکیں۔
آج میسورو میں ریجنل انسٹی ٹیوٹ آف ایجوکیشن میں ڈاکٹر ایس رادھا کرشنن آڈیٹوریم کے لیے سنگ بنیاد رکھنے کے بعد حاضرین سے خطاب کرتے ہوئے جناب وینکیا نائیڈو نے کہا کہ تعلیم کا مقصد صرف روزگار حاصل کرنا نہیں ہے بلکہ اس کے ذریعے انسانی اوصاف کو فروغ دے کر کسی شخص کو روشن خیال اور بااختیار بنانا چاہیے۔
اس بات کا ذکر کرتے ہوئے کہ ٹیکنالوجی کے استعمال سے صرف تیزی کے ساتھ علم کے حصول میں مدد مل سکتی ہے۔ جناب وینکیا نائیڈو نے رائے ظاہر کی کہ معاشرے کی وسیع تر بہتری کے لیے طلبا کے رجحان میں تبدیلی صرف انسانی سلوک کے ذریعے ہی لائی جاسکتی ہے۔
نائب صدر جمہوریہ نے اس بات پر زور دیا کہ تدریس میں اعلیٰ معیارات کو برقرار رکھنا بھی اتنا ہی اہم ہے جتنا کہ صحیح اقدار طلبا تک پہنچانا اور انھیں ذمہ دار اور سماجی طور پر بیدار شہری بنانا ہے۔
ہندوستانی نظام تعلیم ایسے اہم مرحلے سے گذر رہا ہے جہاں اسے معیار اور سب کے لیے برابری کا مقصد حاصل کرنا ہے۔ اس بات کا ذکر کرتے ہوئے جناب وینکیا نائیڈو نے کہا کہ وقت آگیا ہے کہ ان تعلیمی معاملات پر توجہ مرکوز کی جائے جو کلاس روم کے اندرانجام دیئے جاتے ہیں۔
اس بات کا ذکر کرتے ہوئے کہ ہندوستانی ثقافت ، تاریخ، روایات اور رواج میں کردار سازی اور استحکام کو نظام تعلیم کا ایک ضروری حصہ ہونا چاہیے، صدر جمہوریہ نے کہا کہ مختلف مقامات سے ملنے والی اچھی چیزوں کو تسلیم کرنا اور ہندوستان کے ماضی میں جڑیں قائم رکھنا بہت اہم ہے۔
ہندوستان کی قابل احترام گرو ششیہ پرمپرا کا ذکر کرتے ہوئے جناب وینکیا نائیڈو نے کہا کہ یہ استاد اور شاگرد کے درمیان ایک مستحکم اور صحت مند مفاہمت ہوتی تھی اور اس سے طلبا کی ہر طرح کی ترقی میں بھی مدد ملتی تھی۔
اس موقع پر کرناٹک کے گورنر جناب واجو بھائی والا ، این سی ای آر ٹی کے ڈائرکٹر پروفیسر ایچ کے سینا پتی، ریجنل انسٹی ٹیوٹ آف ایجوکیشن کے پرنسپل وائی شری کانت موجود تھے۔
۔ ۔ ۔ ۔ ۔ ۔ ۔ ۔ ۔

U. No. 3099
(Visitor Counter : 47
الیکٹرانکس اور اطلاعات تکنالوجی کی وزارت
آدھار پر مبنی ای ۔کے وائی سی لین دین میں نومبر میں بائیس فیصد کا اضافہ ہوا، آدھار مصدقہ لین دین میں گیارہ فیصد کا اضافہ
نومبر میں آدھار کا استعمال کرتے ہوئے اٹھائیس اعشاریہ سات پانچ کروڑ ای۔ کے وائی سی لین دین ہوئے
ملک بھر میں شہریوں کے ذریعہ آدھار کارڈ کا استعمال لگاتار بڑھا ہے۔ صرف نومبر میں ہی آدھار کا استعمال کرتے ہوئے 28.7 کروڑ ای ۔ کے وائی سی لین دین کئے گئے جو گزشتہ مہینےکے مقابلے 22 فیصد اضافہ ہے۔
نومبر 2022 کے آخر تک مجموعی ای۔ کے وائی سی لین دین کی تعداد بڑھ کر 1350.24 کروڑ ہوگئی۔ آدھار ای۔ کے وائی سی خدمت بینکنگ اور غیر بینکنگ مالی خدمات کے لئے ایک کلیدی رول ادا کررہی ہے۔ اس میں شفافیت ہے اور یہ زندگی میں آسانی بھی لارہی ہے۔
ای۔ کے وائی سی لین دین آدھار رکھنے والے شخص کی حتمی رضامندی کے بعد کیا جاتا ہے اور اس ذاتی طور پر پیپر ورک اور کے وائی سی کے لئے ذاتی طور پر تصدیق کرانے کی ضرورت نہیں ہوتی ہے۔
اسی طرح نومبر میں 195.39 کروڑ آدھار مصدقہ لین دین ہوئے ، جو اکتوبر کے مقابلے گیارہ فیصد زیادہ ہیں۔ اس طرح کے زیادہ تر ماہانہ لین دین فنگرپرنٹ بایو میٹرک تصدیق اور ڈیموگرافک اور او ٹی پی تصدیق سے ہوتے ہیں۔
نومبر کے آخر تک مجموعی طور پر 8621.19 کروڑ آدھار تصدیق لین دین ہوئے جس سے ظاہر ہوتا ہے کہ کس طرح آدھار اچھی حکمرانی میں کلیدی رول ادا کررہا ہے اور شہریوں کے لئے بہبود کی بنیاد بن رہا ہے۔
چاہے یہ شناخت کے لئے ای ۔ کے وائی سی ہو یا آخری مرحلے کی بینکنگ کے لئے اے ای ایس پی ہو، براہ راست فنڈز کی منتقلی کے لئے آدھار پر مبنی ڈی بی ٹی ہو، اچھے گورننس کا ڈیجیٹل بنیادی ڈھانچہ آدھار وزیر اعظم کے ڈیجیٹل انڈیا ویژن میں مدد کررہا ہے اور شہریوں کی زندگی میں آسانی لارہا ہے۔
آدھار پر مبنی ادائیگی طریقہ  کم سے کم آمدنی والے لوگوں کے لئے مالی شمولیت کا ذریعہ بنا ہے۔ اے ای ایس پی کے ذریعہ 1591.92 کروڑ آخر مرحلے کے بینکگ لین دین ہوئے۔ یہ اعدادوشمار نومبر 2022 تک کے ہیں۔ اس میں مائیکرو اے ٹی ایم نیٹ ورک بھی شامل ہے۔
ملک میں 1100 سے زیادہ سرکاری اسکیموں /پروگراموں میں آدھار کے استعمال کو نوٹیفائی کیا گیا ہے۔ اس میں مرکزی اور ریاستی دونوں طرح کی اسکیمیں شامل ہیں۔ ڈیجیٹل آئی ڈی مرکز اور ریاستوں میں متعدد وزارتوں اور محکموں میں شفافیت اور مستفدین تک بہبودی خدمات کی فراہمی میں زبردست رول ادا کررہی ہے۔
وزارت اطلاعات ونشریات
جناب پرکاش جاوڈیکر نے اوٹی ٹی پلیٹ فارموں کے نمائندگان سے ملاقات کی
نئی دہلی ،04؍ مارچ :اطلاعات ونشریات کے مرکزی وزیر جناب پرکاش جاوڈیکرنے آج آلٹ بالاجی ، ہاٹ اسٹار، امازون پرائم ، نیٹ فلکس ، جی او ، ذی 5، وایاکوم 18، شیمارو ، ایم ایکس پلیئروغیرہ سمیت مختلف اوٹی ٹی پلیٹ فارموں کے نمائندگان کے ساتھ تبادلہ خیال کیا۔
اس صنعت کے نمائندگان سے خطاب کرتے ہوئے مرکزی وزیرنے تذکرہ کیاکہ حکومت نے ماضی میں اوٹی ٹی کمپنیوں کے ساتھ کئی ادوارکی بات چیت کی ہے اور خود-ضابطے کی ضرورت پرزوردیا۔
جناب جاوڈیکرنے کہاکہ انھیں سنیمااور ٹی وی صنعت کے نمائندگان نے کہاہے کہ جہاں ان کے لئے ضابطے موجود ہیں ، وہیں اوٹی ٹی صنعت کے لئے کوئی ضابطہ نہیں ہے ۔ اس طرح یہ فیصلہ لیاگیاہے کہ حکومت اوٹی ٹی کمپنیوں کے لئے ترقی پذیر ادارہ جاتی نظام لے کرآئیگی اور خود ضابطے پر غوروخوض کے ساتھ ان کے لئے ایک برابری کی زمین فروغ دے گی ۔ وزیرموصوف نے ستائش کی کہ متعدد اوٹی ٹی پلیٹ فارموں نے ان ضابطوں کا خیرمقدم کیاہے ۔
اس صنعت کے نمائندوں کو ضابطوں کی تجاویز کے بارے میں مطلع کرتے ہوئے جناب جاوڈیکر نے کہاکہ انھیں صرف معلومات کا خلاصہ کرنے کی ضرورت ہے ، انھیں وزارت کے ساتھ کسی بھی قسم کا رجسٹریشن کرنے کی کوئی ضرورت نہیں ہے ۔ وزیرموصوف نے کہاکہ اس کے لئے ایک فارم جلد ہی تیارہوجائے گا۔ اس کے علاوہ ، یہ ضابطے سینسرشپ کے کسی بھی شکل کے بجائے موضوع کے خود زمرہ بندی پر توجہ دیتے ہیں ۔ اس کے علاوہ اوٹی ٹی پلیٹ فارموں سے امید کی جاتی ہے کہ وہ شکایتوں سے ازالے کے ایک موثرنظام کو تشکیل دیں گے ۔
افواہوں کو خارج کرتے ہوئے مرکزی وزیروزیرنے واضح کیاکہ اس خودضابطے ادارے میں کوئی بھی رکن حکومت کے ذریعہ مقررنہیں کیاجائے گا۔
ان ضابطوں کے تحت حکومت کے اختیارپربات کرتے ہوئے محترم وزیر نے بتایاکہ جوشکایتیں خود ضابطوں کے سطح پر بغیرسلجھی رہیں گی انھیں دیکھنے کے لئے حکومت بین محکمہ جاتی کمیٹی بنائے گی ۔
اس صنعت کے نمائندوں نے نئے ضابطوں کا خیرمقدم کیااور اپنی زیادہ تر تشویشات کو دورکرنے کے لئے وزیرموصوف کا شکریہ اداکیا۔ آخرمیں جناب جاوڈیکر نے کہاکہ ان کی وزارت اس صنعت کے کسی بھی سوال یا وضاحت کے لئے ہمیشہ تیارہے ۔
امور داخلہ کی وزارت
انسانی حقوق کے تحفظ کا ترمیمی بل 2019 اتفاق رائے سے منظور
وزیرداخلہ امت شاہ نے راجیہ سبھا کے تمام ممبران سے انسانی حقوق کے تحفظ کے ترمیمی بل کی حمایت کرنے کی اپیل کی
بے اعتمادی کے ماحول میں جمہوری ادارے کام نہیں کرسکتے:امت شاہ
نئی دہلی، 23 جولائی 2019، راجیہ سبھا نے وزیر داخلہ جناب امت شاہ کی اپیل کے بعد انسانی حقوق کے تحفظ سے متعلق ترمیمی بل2019 اتفاق رائے سے پاس کردیا ہے۔
انسانی حقوق کے قومی کمیشن این ایچ آر سی کے چیئرپرسن اور ممبران کے لئے سلیکشن کے عمل کی شفافیت کے بارے میں وضاحت کرتے ہوئے جناب امت شاہ نے کہا کہ سلیکشن کمیٹی ایک گونا گوں نوعیت کی ہے جس میں وزیر اعظم و مرکزی وزیرداخلہ کے علاوہ لوک سبھا کے اسپیکر اور راجیہ سبھا کے نائب چیئر پرسن کے ساتھ ساتھ دونوں ایوانوں کے اپوزیشن لیڈر شامل ہیں۔ جناب شاہ نے کہا کہ اس طرح کی وسیع اور گونا گوں کمیٹی کے فیصلے کو بے اعتمادی کے طور پر نہیں دیکھا جانا چاہئے۔
داخلی امور کے مرکزی وزیرمملکت، نتیہ آنند رائے نے کہا کہ گزشتہ 13 سالوں کے دوران جن چیلنجوں کا سامنا کرناپڑا ان کی بنیاد پر ترمیم کی گئی ہے اور اس سے کمیشن کی افادیت میں اضافہ ہوگا۔ انہوں نے یہ بھی کہا کہ مودی حکومت کمیشن کی آزادی اور آٹو نامی کے لئے عہد بستہ ہے۔
انسانی حقوق کے تحفظ کا قانون 1993 انسانی حقوق کے تحفظ کے لئے انسانی حقوق کی عدالتوں ، انسانی حقوق کے قومی کمیشن اور ریاستی انسانی حقوق کے کمیشن کا ایک آئین فراہم کرنے کے لئے لاگو کیا گیا تھا۔
انسانی حقوق کے قومی کمیشن نے قانون میں بہت سی ترامیم کی تجویز رکھی ہیں تاکہ مخصوص عالمی پلیٹ فورموں پر اٹھائی گئی تشویش سے نمٹا جاسکے۔ اس کے علاوہ ریاستی سرکاروں نے قانون میں ترمیم کی بھی تجویز رکھی ہے۔ کیونکہ انہیں مذکورہ عہدے کے لئے موجودہ اہلیت کے ضابطے کی وجہ سے متعلقہ ریاستی کمیشنوں کے چیئرپرسن کےعہدے کے لئے مناسب امیدواروں کی تلاش میں مشکلات کا سامنا کرناپڑرہا ہے۔
انسانی حقوق کے تحفظ کے ترمیمی بل 2019 کے اہم نکات مندرجہ ذیل ہیں۔
- ہندوستان کے چیف جسٹس کے علاوہ کسی ایسے شخص کو بھی جو سپریم کورٹ کاجج رہا ہے۔ کمیشن کے چیئرپرسن کی حیثیت سے مقرر کرنے کے لئے اہل بنایا جاسکے۔
- کمیشن کے ممبروں کی تعداد کو دو سے بڑھا کر تین کیاجاسکے۔ جن میں سے ایک خاتون بھی ہوگی۔
- پسماندہ طبقوں کے قومی کمیشن کے چیئرپرسن ، بچوں کے حقوق کے تحفظ کے لئے قومی کمیشن کے چیئرپرسن اور معذور افراد کے چیف کمشنر کو کمیشن کے لئے ممبروں کی حیثیت سے شامل کیا جاسکے گا۔
- کمیشن اور ریاستی کمیشنوں کے چیئرپرسن اور ممبروں کی مدت پانچ سال سے کم کرکے تین سال کی جاسکے اور وہ دوبارہ تقرری کے لئے اہل ہوں گے۔
- مرکزی انتظام والے علاقے دہلی کے علاوہ دیگر مرکزی انتظام والے علاقوں کے ذریعہ انجام دیئے جارہے انسانی حقوق سے متعلق کام کاج کو ریاستی کمیشنوں کو عطا کئے جاسکے۔ مرکز کے انتظام والے علاقے دہلی کے سلسلے میں کمیشن کے ذریعہ کارروائی کی جائے گی۔
۔۔۔۔۔۔۔۔۔۔۔
م ن۔ ح ا۔رض
U- 3328
(Visitor Counter : 51